মণিপুৰৰ সাহসী মানৱাধিকাৰ কৰ্মী তথা সাহিত্যিক বীণালক্ষ্মী নেপ্ৰামক মহিলা মানৱাধিকাৰ কৰ্মীক স্বীকৃতি প্ৰদান কৰা বিশিষ্ট বঁটা 'আন্না পোলিটকোভস্কায়া' বঁটাৰ বাবে নিৰ্বাচিত কৰা হৈছে। এই বঁটাটো ২০০৬ চনৰ ৭ অক্টোবৰত মস্কোত হত্যাৰ বলি হোৱা ৰাছিয়ান সাংবাদিক আন্না পোলিকোভস্কায়াৰ প্ৰতি সন্মানৰ চিন স্বৰূপে 'ৰিচ অল উইমেন ইন ৱাৰ'(RAW in WAR) নামৰ সংস্থাটোৱে প্ৰদান কৰি আহিছে। নেপ্ৰামৰ সৈতে এই বঁটাটো যৌথভাৱে লাভ কৰিব বেলাৰুছৰ অনুসন্ধানমূলক সাংবাদিক শ্বেটলানা এলেক্সেইভিচে।
অহা দেওবাৰে আন্না পোলিটকোভস্কায়াৰ হত্যাৰ ১২ বছৰ পূৰ্ণ হোৱাৰ দিনটোতে বীণালক্ষ্মী আৰু আলেক্সেইভিচক এই বঁটাটো প্ৰদান কৰা হ'ব। অন্যায়, হিংসা আৰু সন্ত্ৰাসবাদৰ বিৰুদ্ধে সৰৱ কণ্ঠ তুলি প্ৰতিবাদ কৰাৰ বাবে তেওঁলোকক এই বঁটাৰ বাবে নিৰ্বাচিত কৰা হৈছে।
উল্লেখ্য যে বীণালক্ষ্মীয়ে নিৰস্ত্ৰীকৰণৰ সপক্ষে আৰু বৰ্ধিতহাৰত সামৰিকীকৰণৰ বিৰোধিতা কৰি ভাৰতৰ প্ৰথমটো নাগৰিক সংস্থা 'কণ্ট্ৰোল আৰ্মছ ফাউণ্ডেশ্যন অব ইণ্ডিয়া' (CAFI) স্থাপন কৰিছে।
২০০৭ চনত বীণালক্ষ্মীয়ে 'মণিপুৰ উইমেন গান ছাৰভাইভৰ্ছ নেটৱৰ্ক' স্থাপন কৰেয আৰু এই সংস্থাটোৱে প্ৰায় মণিপুৰৰ ৭০ বছৰীয়া সশস্ত্ৰ সংগ্ৰামত আগ্নেয়াস্ত্ৰৰ পৰা বাচি অহা প্ৰায় ২০,০০০ মহিলালৈ সহায়তা আগবঢ়াইছে।
বঁটা গ্ৰহণ কৰি বীণালক্ষ্মীয়ে কৈছে, মোক আৰু ২০১৫ চনৰ সাহিত্যত নবেল বিজয়িনী বেলাৰুছৰ শ্বেটলালা আলেক্সেইভিচক 'আন্না পোলিকোভস্কায়া' বঁটাৰ বাবে মনোনীত কৰাৰ বাবে 'ৰিচ অল উইমেন ইন ৱাৰ' সংস্থা আৰু গুণী বিচাৰকসকলক ধন্যবাদ জনাওঁ। 'মণিপুৰ গান ছাৰভাইভৰ্ছ নেটৱৰ্ক', 'কণ্ট্ৰোল আৰ্মছ ফাউণ্ডেশ্যন অব ইণ্ডিয়া'ৰ হৈ এই বঁটাটো মই আন্তৰিকতাৰে গ্ৰহণ কৰিছোঁ।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
